Түлкібас ауданына жаңа әкім тағайындалды
"Түлкібас ауданына жаңа әкім тағайындалды" | "https://abai.kz/post/45770"
TITLE: Түлкібас ауданына жаңа әкім тағайындалды
URL: https://abai.kz/post/45770
META: "Түлкібас ауданына жаңа әкім тағайындалды" | "https://abai.kz/post/45770"
DATE: 12.08.2016
AUTHOR(s): Абай-Ақпарат
TOTAL WORDS: 152
TEXT: ҚР Президенті Әкімшілігінің келісімі және Түлкібас аудандық мәслихатының келісімі бойынша Оңтүстік Қазақстан облысы әкімінің өкімімен Түлкібас ауданының әкімі лауазымына Әуелхан Елтайұлы Тұрғымбеков тағайындалды. Бұл туралы ОҚО әкімінің баспасөз қызметі хабарлайды. Ә.Е. Тұрғымбеков 1959 жылы туылған, қазақ, білімі жоғары, инженер-механик, инженер-экономист. Еңбек жолын 1981 жылы Шымкент облысы Ленгір ауданы «Сельхозтехника» өндірістік бірлестігінің аға инженер-технологы ретінде бастаған. 1983-1994 жылдары Ленгір аудандық комсомол комитетінің нұсқаушысы және хатшысы, Шымкент облыстық комсомол комитетінің сектор меңгерушісі, Шымкент облыстық халықтық бақылау комитетінің нұсқаушысы, Оңтүстік Қазақстан облысы әкімшілігі ұйымдастыру-талдау бөлімінің инспекторы, Төлеби ауданы әкімінің бірінші орынбасары лауазымдарын атқарған. 1994-2009 жылдары Оңтүстік Қазақстан облысы әкімі аппараты ұйымдастыру - инспекторлық бөлімінің меңгерушісі, аппарат басшысының орынбасары - ұйымдастыру-инспекторлық бөлімінің меңгерушісі және аппарат басшысы, Шардара және Сайрам аудандарының әкімі, «Нұр-Отан» халықтық демократиялық партиясының Оңтүстік Қазақстан облысы бойынша филиалы төрағасының бірінші орынбасары, Оңтүстік Қазақстан облысы әкімінің кеңесшісі қызметтерін атқарған. 2009 жылдың шілде айынан бастап Оңтүстік Қазақстан облысы Төлеби ауданының әкімі болып еңбек етіп келді. Abai.kz
